වලගම්බා රජු යුද්ධයෙන් පරාජයට පත්ව වසර දාහතරකට පසු යුද්ධයෙන් ජයග්‍රහණය කර මෙම ස්ථානය අංගසම්පූර්ණ විහාරස්ථානයක් බවට පත්කර භික්ෂූන් වහන්සේලාට පූජාකර තිබෙනවා.අනතුරුව මෙම ස්ථානය විනාශ වෙමින් පවතින මොහොතක පළමුවන සීතාවක රාජසිංහ රජතුමා විසින් නැවත ප්‍රතිසංස්කරණය කර තිබෙනවා .එවන් ඓතිහාසික වටිනාකමක් ඇති මෙම ස්ථානයේ පැරණි කොටස ප්‍රතිසංස්කරණය නොකිරීම හේතුවෙන් වසර 400 කටත් වඩා ඉපැරණි බිතු සිතුවම් මෙලෙස විනාශ වෙමින් පවතින බවයි නායක හිමියන් වැඩිදුරටත් කියා සිටියේ .මේ හේතුවෙන් ඇතැම් බිතුසිතුවම් සොයා ගැනීමට පවා නොහැකි තත්ත්වයකට පත්ව තිබෙනවා.වසර එකසිය විස්සක් පමණ පැරණි සැතපෙන බුදුපිළිමයක්ද නිධන් සොරුන්ගේ ග්‍රහණයට නතුවී තිබීම ද, අවාසනාවට කරුණක් .එවන් ඓතිහතික පුද බිමක් පිළිබඳව පුරාවිද්‍යා දෙපාර්තමේන්තුව අවබෝධයෙන් සිටියත් කිසිදු පියවරක් ගැනීමට අපොහොසත් වී ඇති බව සඳහන්.